Záznam zo stretnutia zo dňa 14.11. 2023
Počet zúčastnených osôb: 22
1. Identifikácia klientov v súvislosti so zrýchlenou likvidáciou poistných udalostí. 
Otázka bola položená členom sekcie pre možné presadenie rýchlejšej likvidácie v spoločnosti. Podstatou je identifikácia klienta pri výplate poistného plnenia a prípadné nastavené limity, kedy klientov netreba detailnejšie identifikovať z dôvodu nízkych súm na výplatu a zdĺhavého riešenia výplaty. Jedna vec je, keď klient hlási PU cez svoje klientske konto (kedy sa overí pri prihlásení) a iné, ak to hlási na web stránke poisťovne, kde nie je overený. Niektoré poisťovne vyžadujú zaslanie kópie OP ako identifikáciu, pričom existujú hranice, do ktorých sa nevyžaduje detailnejšia identifikácia, väčšinou suma 1000 EUR v zmysle AML predpisov. Poisťovne pristupujú k danej téme na základe rozhodnutia právneho útvaru/compliance.

2. Oblasť fraudov – evidujú poisťovne organizované skupiny podieľajúce sa na poistných podvodoch?  
Poisťovne evidujú aj poistné udalosti, ktoré vykazujú známky fraudov. Podľa interných postupov sú tieto ďalej šetrené, prípadne nahlásené príslušným úradom.
Úlohy SLASPO: 
· Okrem Registra PU existuje aj Platforma, v ktorej sa nachádzajú aj rodné čísla a iné údaje. Požiadavka na výmenu údajov napr. o lekároch alebo sprostredkovateľoch nebola doteraz zo strany poisťovní podaná, a preto tieto údaje neboli do platformy zahrnuté. 
· Posunúť na rokovanie Legislatívnej sekcie otázku čakacej doby -  boli označené ako neprijateľná zmluvná podmienka (klient vraj platí za nič – nemá v čase trvania ČD protislužbu – poistné plnenie; v inom prípade zasa VPP vraj neboli uznané ako súčasť zmluvy (vo VPP bola čakacia doba uvedená, ale nie v zmluve). Otázka je, čo bude s ČD do budúcna, ak budú existovať ďalšie súdne rozhodnutia.

3. Používa niektorá poisťovňa pri overovaní klientov robota, resp. podobné aplikácie?
V poisťovniach tento systém overovania ešte nie je zabehnutý, možno DDS a DSS (pri uzatváraní zmluvy). Takéto licencie existujú, sú pomerne drahé a zatiaľ nie sú využívané. 
Úloha SLASPO:
· spojiť sa s SBA a opýtať sa ich na využívanie overovania klientov v bankách (poskytovateľov, systémy a pod.)
· v Čechách funguje Bank ID – overenie klienta v banke – opäť otvoriť tému, ktorá už bola riešená (prípadne sa spojiť k téme s ČAP)
 
4. Value for money
K téme je potrebné vysvetlenie témy a riešenie z pohľadu NBS. Zároveň sa opýtať NBS aj na Metodiku k IŽP – urgencia. Dôležité je dozvedieť sa, aký výkaz budú poisťovne vypĺňať k danej téme. 
Úloha SLASPO
· požiadavka na NBS o stretnutie k téme vfm a RIS 
· pozrieť úvahu od EIOPA k téme vfm

5. RTBF – právo na zabudnutie pre onkologických pacientov 
K téme RTBF boli členom podané posledné informácie o prieskume od Deloitte a novovzniknutých otázkach, ktoré môžu záber Code of Conduct rozšíriť.
Úloha SLASPO:
· vyžiadať od ČAP dokument k RTBF (mal by sa schvaľovať dnes)
· SLASPO bude priebežne sledovať EK a ich draft na dokument Code of Conduct, ktorý bude komunikovaný na členov sekcie
6. Smernica týkajúca sa zmlúv uzatváraných na diaľku (schválená 23. októbra)
Členom sekcie bola podaná informácia o novej smernici, zároveň uvádzam hlavné zmeny: 
Finálne znenie obsahuje najmä:
· Objasnenie základných znakov bezpečnosti pre finančných spotrebiteľov
· Zlepšenie pravidiel pri zverejňovaní informácií
· Potreba zabezpečenia ľudského faktora pri službách poskytovaných cez online nástroje (chatbot, roboadvice a pod.), ak si to klient vyžaduje
· Nutnosť poskytnúť klientom jednoduché odstúpenie od zmluvy cez online nástroje (ak bola zmluva uzatvorená online)
· Poskytnutie dodatočnej ochrany pred klamlivými používateľskými rozhraniami

7. Prepoisťovanie klientov v zdravotných poisťovniach – téma od NBS, ktorá chce tým otvoriť otázku sprostredkovateľov
Členom sekcie bola podaná informácia o nekorektnom prepoisťovaní klientov zdravotných poisťovní. 
8. ESG, SFDR, PRIIPs 
Úloha SLASPO:
· urgencia NBS k otázkam k ESG, ktoré jej už boli poslané !!!

9. RIS
Členom sekcie boli podané informácie k téme, hlbšia diskusia sa nerozvinula. 

10. Sociálna poisťovňa 

Úloha SLASPO: 
· Zorganizovať školenie pre členov sekcie so zástupcom Sociálnej poisťovne – zozbierať vopred otázky, príkladmo sa spomenuli témy, ktoré majú/môžu mať vplyv na produkty poisťovní: SP prehodnocuje percento invalidity poberateľov invalidných dôchodkov od 1.8.23, čo predstavuje (môže predstavovať) zvýšenie škodovosti  u poisťovní; zaviedol sa súbeh poberania dôchodku a PN a pod.


11. Otázky  podané na stretnutí: 
· Aký postoj zaujať k poistným zmluvám, kde je viac ľudí poistených (nejde o skupinovú PZ, ale individuálnu PZ, kde je poistník a napr. 4 poistené osoby) a keď jeden napr. zomrie a pri PU sa zistí, že klamal alebo niečo zatajil – dôjde k odmietnutiu plnenia a následkom odmietnutia plnenia je (zo zákona) zánik celej PZ alebo len v časti voči uvedenej osobe, t. j. voči ostatným 3 poisteným osobám PZ pokračuje ďalej? 
Úloha SLASPO:
· K téme podať podnet na Legislatívnu sekciu
